Proteín akútnej fázy

Proteíny akútnej fázy (PAF;  – APPs) sú triedou proteínov, ktorých koncentrácia v plazme sa zvyšuje (pozitívne proteíny akútnej fázy) alebo sa znižuje (negatívne proteíny akútnej fázy) v odpovedi na zápal. Táto odpoveď sa nazýva reakcia akútnej fázy (odpoveď akútnej fázy). Reakcia akútnej fázy je charakteristická horúčkou, zvýšeným počtom periférnych leukocytov, cirkulujúcich neutrofilov a ich prekurzorov. Proteíny akútnej fázy a reaktanty akútnej fázy sa často používajú ako synonymá aj keď niektoré reaktanty akútnej fázy sú (prísne povedané) skôr polypeptidy než proteíny.

V reakcii na poranenie, miestne zápalové bunky (neutrofilné granulocyty, makrofágy) vylučujú do krvného obehu niekoľko cytokínov, z ktorých najvýznamnejšie sú interleukíny IL-1, IL-6 a TNF-α. Pečen reaguje produkciou veľkého množstva reaktantov akútnej fázy. Súčasne sa znižuje produkcia ďalších proteínov, ktoré sú označované ako negatívne reaktanty akútnej fázy. Zvýšené množstvo proteínov akútnej fázy z pečene môže viesť k sepse.

 Regulácia syntézy 
TNF-α, IL-1β a IFN-γ sú dôležité pre expresiu mediátorov zápalu ako napríklad prostaglandíny a leukotrieny a tiež spôsobujú produkciu faktoru aktivujúceho krvné doštičky a IL-6. Po stimulácii prezápalovými cytokínmi Kupfferové bunky produkujú IL-6 v pečeni a prezentujú ho hepatocytom. IL-6 je hlavný mediátor hepatocytárnej sekrécie PAF. Syntéza PAF môže byť tiež nepriamo regulovaná kortizolom. Kortizol môže zvýšiť expresiu receptorov IL-6 na pečeňových bunkách a indukovať produkciu PAF sprostredkovanú IL-6.

 Pozitívne 
Pozitívne PAF majú (ako súčasť vrodeného imunitného systému) rôzne fyziologické funkcie. Niektoré spôsobujú zničenie alebo inhibíciu rastu mikróbov napríklad C-reaktívny proteín, proteín viažúci manózu, komplementové faktory, feritín, ceruloplasmín, sérový amyloid A a haptoglobín. Ostatné majú negatívnu spätnú väzbu na zápalovú odpoveď, napríklad serpíny. Alfa 2-makroglobulín a koagulačné faktory ovplyvňujú koaguláciu, hlavne ju stimulujú. Tento prokoagulačný účinok môže obmedziť infekcia zachytením patogénov v miestnych krvných zrazeninách. Niektoré produkty koagulačného systému môžu tiež podporiť vrodený imunitný systém svojou schopnosťou zvýšiť vaskulárnu priepustnosť alebo pôsobením ako chemoatraktantové činidlo pre fagocyty.
Pozitívne proteíny akútnej fázyProteínFunkcia v imunitnom systémeC-reaktívny proteínopsonín  mikróbov, (nie je reaktant akútnej fázy u myši)Sérová P komponenta amyloiduopsonizáciaSérový amyloid A- nábor  imunitných buniek do zápalových miest

- indukcia  enzýmov, ktoré degradujú extracelulárnu matrixKomplementové faktoryopsonizácia,  lýza a zhlukovanie cieľových buniek, chemotaxiaManán-viažúci lektínmanán-viažúci  lektínová cesta aktivácie komplementuFibrinogén, protrombín, faktor VIII, von Wilebrandov  faktorkoagulačné  faktory, zachycujú napadnuté mikróby v krvných zrazeninách, niektoré  spôsobujú chemotaxiuplazminogénový aktivátor inhibítor-1 (PAI-1)zabraňuje  degradácii krvných zrazenín inhibíciou tkanivového aktivátoru plazminogénu  (tPA)Alfa-2 makroglobulín -  inhibítor koagulácie pomocou inhibície trombínu

-  inhibítor fibrinolýzy pomocou inhibície plazmínuFeritínviaže  železo, inhibuje príjem železa mikróbmiHepcidínstimuluje  internalizáciu feroportínu, zabraňuje uvolňovaniu železa viazaného feritínom  v intestinálnych erytrocytoch a makrofágochCeruloplazmínoxiduje  železo, pomáha feritínu, inhibuje príjem železa mikróbmiHaptoglobínviaže  hemoglobín, inhibuje príjem železa mikróbmiOrozomukoid 

(alfa-1-kyslý glykoproteín, AGP)steroidný  nosičAlfa-1-antitrypsínserpín,  znižuje zápalAlfa-1-antichymotrypsínserpín,  znižuje zápal

 Negatívne 
Plazmatická koncentrácia negatívnych proteínov akútnej fázy sa pri zápale znižuje. Patrí sem albumín, transferín, transtyretín, proteín viažúci retinol, antitrombín, transkortín, Zníženie plazmatickej koncentrácie týchto proteínov môže slúžiť ako márker zápalu. Fyziologickou úlohou zníženia syntézy týchto proteínov je uchránenie aminokyselín pre efektívnejšiu produkciu pozitívnych PAF. Transferín môže byť teoreticky dodatočne znížený upreguláciou transferínových receptorov a tie by sa nemali meniť pôsobením zápalu.

 Klinický význam 
Meranie PAF, obzvlášť C-reaktívneho proteínu, je užitočným márkerom zápalu jak v zdravotníckej, tak vo veterinárnej klinickej patológii. To koreluje s mierou sedimentácie erytrocytov (ESR), avšak nie vždy priamo. To je spôsobené tým, že miera sedimentácie erytrocytov je do značnej miery závislá na zvýšení fibrinogénu, ktorý je reaktant akútnej fázy s polčasom rozpadu približne jeden týždeň. Tento proteín preto zostáva zvýšený dlhšiu dobu aj po odstránení zápalových stimulov. Oproti tomu C-reaktívny proteín (s polčasom rozpadu 6-8 hodín) rýchlo stúpa a môže sa vrátiť do normálneho rozmedzia po zavedení liečby. Napríklad u aktívneho systémového lupusu erythematodu môže byť zvýšená miera sedimentácie erytrocytov, ale normálny C-reaktívny proteín. 

PAF môžu spôsbiť aj zlyhanie pečene.

 Referencie 

Kategória:Plazmatické proteíny
Kategória:Imunitný systém